# Auvergne

### Izvor: Wikipedija

Auvergne
Departmani | Allier (03) Cantal (15) Haute-Loire (43) Puy-de-Dôme (63)
Prefektura | Clermont-Ferrand
Ukupno stanovnika | 1 308 878 stanovnika (1999)
Gustoća | 50 stanovnika/km²
Površina | 26 013 km²
Broj okruga | 14
Broj kantona | 158
Broj općina | 1 310
Predsjednik regionalnog vijeća | René Souchon

Auvergne (oksitanski: Auvèrnha) je regija Francuske u srednje južnom dijelu zemlje. Regija je veća od povijesne provincije Auvergne, koja se nalazi unutar granica ove regije. Glavni grad regije je Clermont-Ferrand, koji je i povijesno središnje mjesto ove regije.

## [uredi] Povijest

Auvergne duguje svoje ime Galima, za vrijeme kada je Vercingétorix bio kralj, koji se borio protiv Rimljana. Poznato povijesno mjesto u regiji je prostor gdje se vodila bitka kod Gergovije (bataille de Gergovie), gdje se Vercingétorix borio protiv vojske Julije Cezara 52. godine pr. Kr.

U 7. stoljeću, Auvergne je bio predmet prepirke između Franaka i Akvintažana. Kada su područje zauzeli Karolinzi i pripojili područje kraljevini Akvintiji.

U 10. stoljeću, Auvergne je bio predmet prepirke između vojvoda Poitiersa i Toulousea.

U Srednjem vijeku, Auvergne je raskomadan na četiri feudalna vlasništva, kojim su vladali:

- vojvoda od Auvergnea ( naslov stvoren 980.) ;
- episkopski vojvoda od Clermonta ;
- vojvoda od Clermont-Ferranda ;
- Kraljevska zemlja Auvergne, stvorena 1360. u Auvergneskom vojvodstvu.

Tijekom Stogodišnjeg rata, Auvergne je često bio napadan i pljačkan.

1424. Auvergne je prešao u ruke Bourbona.

1790. Regija je prestala postojati kao administrativna jedinica.

U 20. stoljeću, za vrijeme Pete republike, regija je dobila današnji izgled.

## [uredi] Administracija

Regionalno vijeće, sa sjedištem u Chamalièresu, sastoji se od 47 regionalnih vijećnika. Raspored po departmanima je slijedeći:

  - 12 za departman Allier,
  - 5 za departman Cantal,
  - 7 za departman Haute-Loire,
  - 23 za departman Puy-de-Dôme.

Na čelu regije je koalicija lijevih stranaka.

## [uredi] Zemljopis

Regija Auvergne se sastoji od četiri departmana, povijesna francuska provincija Auvergne se nalazi unutar granica ove regije i odgovara površini departmanaCantal, Puy-de-Dôme, jedan mali dio departmana Haute-Loire i južni dio deparmana Allier.

Veliki dio ove regije se nalazi na Središnjem masivu. Najviša točka regije je visine 1886 m na masivu Monts Dore.

## [uredi] Gospodarstvo

### [uredi] Industrija

Auvergne je relativno industrijska regija, budući da oko 20 % radno aktivnog stanovništva radi u industrijskom sektoru (110.000 zaposlenih), dok je taj postotak na nacionalnoj razini 18 %.

Glavna industrija regije je pneumatika, koju predstavlja Michelin, vodeći proizvođač u tom sektoru na svjetskom tržištu. Sjedište Michelina je u Clermont-Ferrandu. Drugi važan proizvođač iz te branše u ovoj regiji je Dunlop koji se nalazi u Montluçonu.

Također postoji i velika količina raznolikih poduzeća manjeg obima proizvodnje, posebno u departmanima Haute-Loire i Puy-de-Dôme.

### [uredi] Turizam

U regiji postoji nekoliko izvorišta termalne vode, koji imaju turističku važnost, najpoznatije kupalište je La Bourboule u deparmanu Puy-de-Dôme, gdje je termalna voda otkrivena 1875. Važano je i izvorište u Vichyu.

Danas se turizam u ovoj regiji brzo razvija zahvaljujući Prirodnom parku vulkani Auvergnea (Parc naturel régional des volcans d'Auvergne).

« Vulcania », tematski park čija je tema vulkanizam je nova turistička atrakcija u regiji, otvorena u veljači 2002.

Nakraju, važan oblik turizma u ovoj regiji je zimski turizam. U regiji postoji više poznatih skijališta.

### [uredi] Poljoprivreda

Sa 41.000 zaposlenih, poljoprivreda zapošljava 8,5 % radno aktivnog stanovništva, što je dvostruko više od nacionalnog prosjeka.

U planinskom području, veća je orijentacija prema stočarstvu i proizvodnji sira. Najpoznatiji sirevi regije su : bleu d'Auvergne, Cantal Entre-deux, Cantal Jeune, fourme d'Ambert, salers, saint-nectaire. Sa 50.000 tona proizvodnje, ova regija proizvodi četvrtinu sireva Francuske. Također se u regiji proizvode i poznati roquefort i bleu des Causses.

U Allieru, stočarstvo je većinom orijentirano na proizvodnju mesa.

U nizinskim područjima regije, agrikultura je orijentirana na proizvodnju žitarica i šećerne repe.

Važno je još spomenuti i šumarstvo u šumi Tronçais, koja je bogata hrastom.

## [uredi] Stanovništvo

Tradicionalna nošnja Auvergnea

Budući da je regija vrlo stjenovita, to ograničava razvoj veći naselja. Tako da postoji više ruralnih naselja. U gradu Clermont-Ferrand se nalazi oko četvrtina stanovništva ove regije.

Razvoj stanovništva u pokrajini Auvergne :

Godina | Stanovništvo | Godina | Stanovništvo | Godina | Stanovništvo
--- | --- | --- | --- | --- | ---
1801 | 1 206 069 | 1866 | 1 498 509 | 1926 | 1 343 570
1806 | 1 322 436 | 1872 | 1 497 874 | 1931 | 1 319 627
1821 | 1 362 365 | 1876 | 1 520 797 | 1936 | 1 291 067
1826 | 1 398 836 | 1881 | 1 535 474 | 1946 | 1 267 303
1831 | 1 422 035 | 1886 | 1 557 351 | 1954 | 1 246 711
1836 | 1 456 209 | 1891 | 1 544 984 | 1962 | 1 273 162
1841 | 1 458 379 | 1896 | 1 530 537 | 1968 | 1 311 943
1846 | 1 498 774 | 1901 | 1 510 787 | 1975 | 1 330 479
1851 | 1 491 599 | 1906 | 1 496 840 | 1982 | 1 332 678
1856 | 1 490 962 | 1911 | 1 459 406 | 1990 | 1 321 214
1861 | 1 478 885 | 1921 | 1 329 822 | 1999 | 1 308 878

## [uredi] Kultura

Auvergne je vrlo heterogena pokrajina što se tiče kulturnog naslijeđa. Najorginalnija kultura ovog teritorija je vjerojatno najočuvanija u departmanu Cantal, gdje je još očuvan tradicionalan jezik, kulinarstvo i glazba.

Auvergne je poznat po svojoj glazbenoj kulturi, pogotovo po plesnoj glazbi.

## [uredi] Vanjske poveznice

- Službene stranice regionalnog vijeća pokrajine Auvergne
- Portal turizma u regiji
- Indymedia Auvergne
- Općine regije

Politička podjela Francuske
Pokrajine Francuske

Akvitanija | Auvergne | Bretanja | Burgundija | Centre | Champagne-Ardenne | Donja Normandija | Elzas | Franche-Comté | Gornja Normandija | Île-de-France | Korzika | Languedoc-Roussillon | Limousin | Lorraine | Pireneji-Jug | Nord-Pas de Calais | Pikardija | Poitou-Charentes | Provansa-Alpe-Azurna obala | Regija Loire | Rona-Alpe

Prekomorski departmani

Gvadalupa1 | Francuska Gvajana | Martinik | Reunion
Ovi prekomorski departmani su također prekomorske regije.
1Gvadalupe trenutno uključuje otoke Svetog Bartolomeja i Svetog Martina, koji su 2003. izglasali da postaju odvojenim Collectivités d'outre-mer; promjene će stupiti na snagu početkom 2007.

Prekomorske zajednice

Sveti Petar i Mikelon (collectivité territoriale) | Mayotte (collectivité départementale) | Wallis i Futuna (territoire) | Francuska Polinezija (pays d'outre-mer) |
Svaka prekomorska zajednica ima vlastiti poseban status.

Poseban status

Nova Kaledonija

Nenaseljena područja

Francuski južni i antarktički teritoriji (otok Saint-Paul, otok Amsterdam, otočje Crozet, otočje Kerguelen, Terre Adélie) · otok Clipperton · Raspršeni otoci (Bassas da India, otok Europa, otočje Glorieuses, otok Juan de Nova, otok Tromelin)

| Portal Francuske – Pristup člancima sa tematikom o Francuskoj.

Dobavljeno iz "http://hr.wikipedia.org../../../a/u/v/Auvergne.html"

Kategorija: Francuske regije

##### Views

- Članak
- Razgovor
- Trenutna inačica

##### Traži

##### Drugi jezici

- Aragonés
- Asturianu
- Català
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Arpitan
- עברית
- Magyar
- Bahasa Indonesia
- Ido
- Italiano
- 日本語
- ქართული
- 한국어
- Latina
- Ladino
- Lëtzebuergesch
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Runa Simi
- Română
- Русский
- Slovenčina
- Slovenščina
- Српски / Srpski
- Svenska
- Türkçe
- Українська
- 中文